ufal/npfl147 huggingface dataset:
# Pristolepis
Pristolepis arrain pertziformeen generoa da. FishBaseren arabera, Pristolepididae familiako genero bakarra da, baina lehen Nandidae familian sailkatzen zuten. Generoaren kideak ur gezan bizi dira.
Hiru espezie ditu:
- Pristolepis fasciata (Bleeker, 1851)[4]
- Pristolepis grootii (Bleeker, 1852)[5]
- Pristolepis marginata (Jerdon, 1849)[1]
# Peralillo
Peralillo Txileko erdialdeko komuna eta hiri bat da. O'Higgins eskualdeko Colchagua probintzian dago. 2002ko erroldan, 9.729 biztanle zituen.
# Edward Teller
Edward Teller (hungarieraz: Teller Ede) jatorri hungariar eta juduko fisikaria izan zen, 1941tik aurrera estatubatuar herrialdetasuna eskuratu zuen, 1935an Hitlerren Alemanian jasaten zuen jazarpenetik ihesean herrialde horretara emigratu baitzuen. Teller bereziki hidrogeno bonbaren ekoizpenari lotuta egoteagatik oroitua da, haren diseinatzailea izan baitzen.
Bere pertsona eta bizitzan izandako jokamoldea biziki eztabaidatua da; sutsuki defendatu zuen bere bonba eta energia atomikoaren helburu militarra. Ohore garrantzitsuak jaso zituen, baina era berean bere lankide askoren kritiken jomuga ere izan zen.
# Joyce Jonathan
Joyce Jonathan (Levallois-Perret, 1989ko azaroaren 3a), frantziar kantautore, abeslari eta musikari bat da.
Sur mes gardes izena zuen aurreneko diskoa platinozkoa bihurtu zen urtebetean eta 2011n debutari frankofono onenaren saria eskuratu zuen NRJ Music Awards sarietan.

## Biografia
Joyce Jonathan Paris ondoko Levallois-Perret hirian jaio zen eta Parisko Eskola Alsaziarrean egin zituen ikasketak eta Unibertsitatean psikologia ikasi zuen.
7 urte baino ez zituela pianoa jotzen hasi zen eta aurreneko abestiak konposatu zituen. 16 urte zituela MySpace sare sozialean hark konposaturiko hiru abesti ezarri zituen eta My Major Company disketxe berriko Michael Goldmanekin jarri zen harremanetan.
Aurreneko diskoa atera ahal izateko diru bilketa kanpaina abiatu zuen eta 2008ko maiatzaren 3rako 70.000 euro batu zituen 486 ekoizlerengandik. 2010ko urtarrilean atera zen diskoa, Sur mes gardes eta bost hilabetetan urrezko diskoa izatera iritsi zen. Abuztuan deskarga gehien zituen albuna bihurtu zen eta urtebeterako platinozko diskoa zen. "Je ne sais pas" eta "Pas besoin de toi" uizan ziren singleak eta 2011ko NRJ Music Awards sarietan debutari frankofono onenaren saria eskuratu zuen.
2013an Caractère diskoa argitaratu zuen eta bertan dagoen "Ça ira" singlea izan da bere ibilbideko abesti arrakastatsuena. NRJ Music Awards sarietan bi izendapen jaso zituen, emakumezko abeslari onena eta abestirik onena.
2016an hirugarren diskoa plazaratu zuen, Une place pour moi, eta 2018an laugarrena, On izenekoa.

## Diskografia
- Sur mes gardes (2010)
- Caractère (2013)
- Une place pour moi (2016)
- On (2018)
# Vrútky
Vrútky Eslovakiako udalerri bat da, Martingo barrutian kokatuta. 18,66 km²ko azalera du eta 7749 biztanle 2017ko datuen arabera.

## Historia
Idatzizko lehen aipamena 1255. urtekoa da.

## Demografia

### Bilakaera demografikoa
| Urtea            | 1994 | 2004    | 2014    | 2024    |
| ---------------- | ---- | ------- | ------- | ------- |
| Pertsona kopurua | 7344 | 7275    | 7666    | 7397    |
| Aldea            |      | % −0,93 | % +5,37 | % −3,50 |

| Urtea            | 2023 | 2024    |
| ---------------- | ---- | ------- |
| Pertsona kopurua | 7399 | 7397    |
| Aldea            |      | % −0,02 |
# Rutherford (Tennessee)
Rutherford Ameriketako Estatu Batuetako inkorporatutako herri bat da. Gibson konderrian dago, Tennessee estatuan. 1.163 biztanle ditu, 5,951649 kilometro koadroko azaleran banatuta.
# Porcupine (ibaia)
Artikulu hau ibaiari buruzkoa da; beste esanahietarako, ikus «Porcupine».
Porcupine ibaia (ingelesez: Porcupine River; gwich'inez: Ch’ôonjik) Kanadako iparraldeko eta Alaskako ibaia (Yukongo Lurraldearen iparraldean) da, Yukon ibaiaren adarra. Ogilvie mendietan du iturburua eta 916 km egin ondoren Yukon ibaian isurtzen du ura, Fort Yukon hiritik hurbil, Alaskan. Bell, Old Crow, Coleen, Sheenjek eta Black dira Porcupine ibaiaren adar nagusiak.
# Wörnersberg
Wörnersberg Alemaniako udalerria da. Baden-Württemberg estatuan kokatuta dago, [[Freudenstadt (barrutia)|Freudenstadt]] barrutian. 2014an 235 biztanle zituen 3,48 kilometro koadrotan banatuta.

## Demografia
Ikus jatorrizko Wikidatako eskaera eta iturriak.
# Cinetodus froggatti
Cinetodus froggatti Cinetodus generoko animalia da. Arrainen barruko Actinopterygii klasean sailkatzen da, Ariidae familian.
# Loma Somera
Loma Somera, Espainiako iparraldeko Valderredible udalerrian dagoen herri bat da, Kantabria erkidegoan.
2024an 4 biztanle zituen.
# Buchholz (Neuwied)
Beste esanahi batzuen berri izateko, ikus: «Buchholz»
Buchholz Alemaniako udalerria da. Renania-Palatinatua estatuan kokatuta dago, [[Neuwied (barrutia)|Neuwied]] barrutian. 2014an 4.411 biztanle zituen 20,63 kilometro koadrotan banatuta.

## Demografia
Ikus jatorrizko Wikidatako eskaera eta iturriak.
# Limnichthys polyactis
Limnichthys polyactis Limnichthys generoko animalia da. Arrainen barruko Creediidae familian sailkatzen da.
# Fotolitografia
Fotolitografia irudi bat euskarri batetik bestera eramateko prozedura da. Marrazkiak eta irudiak litografia-harri batera edo offset-eko metalezko xafla batera igarotzeko prozedura fotografikoa eta prozedura horren bidez lortutako irudia. Jatorrizko irudiaren negatiboa egiten da lehenik, eta paper berezi baten gainean argitan uzten da gero. Ondoren, marrazkiari kolorea eman eta litografia-harri baten gainean jartzen da. Gaur egun, batez ere offset-eko xafla metalikoak erabiltzen dira, eta negatiboa zuzenean xafla horietan jartzen da.
Gaur egun, zirkuitu integratuak egiteko erabiltzen da erdieroaleen industrian, fotomaskara batean dagoen eredua siliziozko olata batera eramateko.
# Golunda ellioti
Golunda ellioti Golunda generoko animalia da. Karraskarien barruko Murinae subfamilia eta Muridae familian sailkatuta dago.
# Riverton-Boulevard Park (Washington)
Riverton-Boulevard Park Ameriketako Estatu Batuetako erroldak esleitutako leku bat da. King konderrian dago, Washington estatuan. 11.188 biztanle ditu, 2,8 kilometro koadroko azaleran banatuta.
# Bennhausen
Bennhausen Alemaniako udalerria da. Renania-Palatinatua estatuan dago, [[Donnersberg barrutia|Donnersberg]] barrutian. 2014an 154 biztanle zituen 1,49 kilometro koadrotan banatuta.

## Demografia
Ikus jatorrizko Wikidatako eskaera eta iturriak.
# Trichomycterus balios
Trichomycterus balios Trichomycterus generoko animalia da. Arrainen barruko Trichomycteridae familian sailkatzen da.
# Santa Olaia (Zangoza)
Santa Olaia Zangozaldeko Zangoza udalerriko herri hustu bat da, Euskal Herriko Nafarroa Garaia lurraldean kokatuta, Zangozerria eskualdean.
XIII. mendean baino lehen jada despopulatu bezala agertzen zen. Bere lurrak Zangozako Udalara pasa ziren.
Bertako biztanleak santaolaiarrak ziren.

## Izena
Santa Olaia toponimoa beste hizkuntza batzuetan ere ezagutzen da, hala nola:
- gaztelaniaz: Santa Eulalia ("sánta eulália" ahoskatua)
- nafar erromantzez edo aragoieraz: Santa Olalla ("sánta olálla" ahoskatua)

Gainera, toponimoa hainbat modutan agertu da historian zehar:
- Santolaria (1570)
- Santa Olaria (1607)
- Santolaria (168)
- Santa Olaria (1685)
- Santa Eulalia (1769)
- Santa Eulalia (1862)
- Santa Eulalia (1931)
- Santa Eulalia (1998)
# Boulogne-Billancourt-1 kantonamendua
Boulogne-Billancourt-1 kantonamendua Frantziako kantonamendu bat da. Senako Gainak departamenduan dago, Île-de-France eskualdean. Guztira 1 udalerri ditu eta Boulogne-Billancourt da bere hiriburua.
# Asmenistis
Asmenistis Lecithoceridae familiako tximeleta genero bat da. Bere espezie tipoa Lecithocera cucullata da.

## Espezieak
| Espeziea | Irudia                  | Egoera |              |
| -------- | ----------------------- | ------ | ------------ |
|          | Asmenistis cucullata    |        | daturik gabe |
|          | Asmenistis semifracta   |        | daturik gabe |
|          | Asmenistis stephanocoma |        | daturik gabe |
# BBC Radio Cymru
BBC Radio Cymru galeserazko irrati kate nagusia da, Gales osorako emititzen duena BBCko talde handiaren eskutik, FMko 92.4-96.8 eta 103.5-104.9 frekuentzietan. 1977ko urtarrilaren 3ean lehendabiziko irratsaioa zabaldu zuten.
Estudioak dituzte Caerdydd, Caerfyrddin, Bangor eta Aberystwyth hirietan.
# Fabián Roncero
Fabián Roncero Domínguez (Madril, 1970eko urriaren 19a) espainiar atleta ohia da. Maratoia eta lasterketa luzeak, oro har, dira bere espezialitatea. 1995ean, Espainiako maratoi erdiko txapeldun izan zen, eta, hurrengo urtean, Bartzelonan lorturiko garaipenari esker, Atlantako Olinpiar Jokoetan zuzia eramateko sailkatu zen. 1996an, Italiako VIII. Maratoia irabazi zuen eta errekorra lortu zuen gainera. Handik urtebetera, Madrilgo 38. Maratoi saria eskuratu zuen. Urte hartan bertan, Atenasko munduko txapelketan parte hartu zuen Espainiako taldearekin, eta seigarren gelditu zen. 1998an, Lisboan, 10.000 m-ko Europako Challengea irabazi zuen, eta Rotterdamgo maratoiko garaile izan zen.
# NA-5381
NA-5381 edo Murillo el Cuendeko errepidea, Nafarroako herri errepidea da, N-121 errepide nazionaleko 50,08 kilometroan hasi eta Murillo el Cuende udalerriaren erdigunera arte doa. Errepidea 1,13 kilometro luze da.

## Zeharkatzen dituen udalerriak
- Murillo el Cuende
# Zerga Administrazioko Espainiako Agentzia
Zerga Administrazioko Espainiako Agentzia, Zerga Administrazioko Estatu Agentzia edo, laburturik, Espainiako Zerga Agentzia (gaztelaniaz: AEAT, Agencia Estatal de Administración Tributaria) Espainiako Administrazio publikoko erakunde bat da, zergez eta aduanez arduratzen dena. Ikerketak egiteko eta kontrabandoaren eta bestelako krimenen aurka borrokatzeko, Espainiako Aduanazaintza Zerbitzua du bere menpe, polizia agentzia bat dena.
Zerga Administrazioko Espainiako Agentziako zuzendari nagusiak estatu idazkariordearen maila du, eta egungoa Juan Manuel López da.
Euskal Autonomia Erkidegoan eta Nafarroan ez du jarduera handirik burutzen, foru lurraldeak direlako eta beren kontura biltzen dituztelako zergak. Euskal Autonomia Erkidegoan, foru aldundi bakoitzeko ogasunak; eta Nafarroan, Nafarroako Gobernuak.

## Eginkizunak
- Zergen kudeaketa, ikusketa eta bilketa Euskal Autonomia Erkidegoan eta Nafarroako Foru Erkidegoan izan ezik.
- Autonomia erkidegoen eta Hiri autonomoen diru-sarrerekin lotutako eginkizunak.
- Europar Batasuneko diru-sarreren bilketa.
- Aduanen kudeaketa eta kontrabandoaren errepresioa.
- Bestelako zereginak.
# Can Peguera
Can Peguera Kataluniako Bartzelona hiriko Nou Barris barrutian dagoen auzo bat da. 2009an 2.210 biztanle zituen. Nou Barris barrutiko Turó de la Peira eta La Guineueta auzoak eta Horta-Guinardó barrutiko Horta auzoaren artean kokatua dago.

## Iruditegia
- Nou Barris barrutiaren erdiguneko parkea.
# Qiqihar aireportua
Qiqihar Aireportua (txineraz: 齐齐哈尔三家子机场), (NAGE: NDG, NAZE: ZYQQ), Txinako Herri Errepublikako Heilongjiang probintziako Qiqihar hirian dago.

## Hegaldiak
- Air China (Beijing)
- China Southern Airlines (Guangzhou, Shanghai-Pudong)
- Hainan Airlines (Beijing)
- Shenzhen Airlines (Harbin, Mohe konderria)
# Fedorov Avtomat
Fedorov Avtomat borroka fusila, bere kategorian lehenengotakoa, Vladimir Grigorievitx Fedorov errusiarrak diseinaturiko eta 1915tik aurrera produzituriko su arma da. Zerbitzurako onartu zen lehenengo borroka fusila izan zen. 1915 eta 1924 artean 3200 fusil produzitu ziren Kovroveko hirian. Su arma honek Lehen Mundu Gerran, Errusiako Gerra Zibilean eta Neguko Gerran erabilia izan zen. Fedorov Avtomat gaur egungo borroka fusilen aitzindari bezala hartzen da, pisu arinagatik, kargagailu aldagarriagatik, indar handiko kartutxoagatik eta su automatiko zein erdi-automatikoa egiteko gaitasunagatik.

## Funtzionamendua
Fedorov Avtomat fusila, ibilera motzeko atzerapen bidezko funtzionamendua du. Kartutxoa sutzean, kanoia eta ixtailua bata besteari lotuta daude, baina kanoia hargailuari lotu gabe dagoenez, atzeraka abiatzen dira kanoia eta ixtailua. Kartutxoa kanoitik irtetean, ixtailua jasaten duen presioa murrizten da, eta lehen fasean jasan duen inertziaz atzeraka jarraitzen dute ixtailuak eta kanoiak. 10mm-ko distantzia egin ondoren, kanoia ixtailuarekin lotzen duen palankak oztopo bat topatzen du, hau kulunkaraziz. palanka kulunkatzean, ixtailuko pitoiak askatzen ditu kanoia eta ixtailua askatuz. Ixtailuak bere inertziaz zikloa bukatu arte jarraitzen du eta kanoia tope batek geldiarazten du. Ixtailua lotzeko prozesua alderantzizkoa da. Su sistema mailu bidezkoa da eta armak su automatiko, zein erdi-automatiko egin dezake 25 kartutxoko kargagailu aldagarri batetik.

## Produkzioa
1915 urtean hasi zen Fedorov Avtomat fusilen produkzioa, Armada Gorriak kargagailu aldagarriko su arma automatiko arinak eskatu zituenean. Kartutxo berri baten produkzioa ez hasteagatik, 6,5 mm Fedorov kartutxoaren ordez 6,5 x 50 mm Arisaka kartutxoa erabiltzea erabaki zen, mota honetako kartutxo asko zituelako Armada Gorriak.
1916 urtean, Armada Gorriak 25.000 Fedorov fusilen produkzioa martxan jartzea erabaki zuen. 1918ko hasieran ordea 9.000 fusiletara jaitsi zen helburua, baina Errusiar Iraultza eta ondorengo gerra zibilaren ondorioz 3.200 bakarrik produzitu ziren Kovroveko arma faktorian 1920 eta 1924 bitartean.

## Ezaugarri teknikoak
- Herrialdea: Errusiar Inperioa
- Kalibrea: 6,5 x 50 mm Arisaka
- Funtzionamendua: Ibilera motzeko atzerapen bidezkoa, ixtailu kulunkaria
- Pisua: 4,4 kilogramo
- Luzera: 1045 milimetro
- Elikagailua: 25 balako kargagailu aldagarria
- Su abiada: 600 bala minutuko


## Kanpo Loturak
- https://web.archive.org/web/20070224164653/http://world.guns.ru/assault/as86-e.htm
- https://web.archive.org/web/20090703014423/http://www.encycl.atsar.ru/guns/avtomatfedorova/
- http://armor.kiev.ua/Tanks/BeforeWWII/MS1/fedorov/index.html
# Tsuyoshi Otsuki
Tsuyoshi Otsuki (japonieraz: 大槻 毅 Otsuki Tsuyoshi, 1972ko abenduaren 1a -)
 Japoniako futbolari ohia eta entrenatzailea da.
Hainbat futbol taldetan jokatu du, esaterako Sony Sendai FC.
Entrenatzaile gisa Urawa Reds taldeak zuzendu zituen.

## Kanpo loturak
- (Japonieraz) J.League Data Site

| Biografia · Japonia | Artikulu hau Japoniako biografia baten zirriborroa da. Wikipedia lagun dezakezu edukia osatuz. |

- Datuak: Q11436489
# Lepilemur randrianasoli
Lepilemur randrianasoli Lepilemur primate Strepsirrhini generoko espezieetako bat da. Lemuriformes guztiak bezala Madagaskarreko endemikoa da.
# Saint-Maurice (Nièvre)
Saint-Maurice Frantziako udalerria da, Nièvre departamenduan dagoena, Borgoina-Franche-Comté eskualdean. 2013an 60 biztanle zituen.

## Demografia

### Biztanleria
2007an Saint-Maurice udalerrian erroldatutako biztanleak 60 ziren. Familiak 28 ziren, horien artean 12 pertsona bakarrekoak ziren (8 bakarrik bizi ziren gizonak eta 4 bakarrik bizi ziren emakumeak), 8 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza
2007an 57 etxebizitza zeuden, 29 familiaren etxebizitza nagusia ziren, 25 bigarren erresidentzia ziren eta 3 hutsik zeuden. 56 etxeak ziren eta 1apartamentu bat zen. 29 etxebizitza nagusietatik 23 bere jabearen bizilekua ziren, 5 alokairuan okupaturik zeuden eta 1 doan lagata zegoen; 4 etxek bi gela zituzten, 6 etxek hiru zituzten, 9 etxek lau zituzten eta 10 etxek bost zituzten. 15 etxek euren parking plaza propioa zuten azpian. 12 etxetan ibilgailu bat zegoen eta 15 etxetan bat baino gehiago zituzten.

### Biztanleria-piramidea
2009an sexu eta adinaren araberako biztanleria-piramidea hau zen:
| Gizonak | Adinak   | Emakumeak |
| ------- | -------- | --------- |
| 0       | 95 +     | 0         |
| 0       | 90-94    | 0         |
| 0       | 85-89    | 0         |
| 0       | 80-84    | 4         |
| 4       | 75-79    | 4         |
| 0       | 70-74    | 0         |
| 4       | 65-69    | 0         |
| 0       | 60-64    | 0         |
| 0       | 55-59    | 0         |
| 4       | 50-54    | 4         |
| 4       | 45-49    | 0         |
| 0       | 40-44    | 0         |
| 0       | 35-39    | 4         |
| 8       | 30-34    | 0         |
| 0       | 25-29    | 0         |
| 0       | 20-24    | 0         |
| 0       | 15-19    | 0         |
| 4       | 10-14    | 0         |
| 0       | 5-9      | 8         |
| 0       | 0tik 4ra | 0         |


## Ekonomia
2007an lan egiteko adina zuten pertsonak 37 ziren, horien artean 28 aktiboak ziren eta 9 inaktiboak ziren. 28 pertsona aktiboetatik 27 lanean zeuden (17 gizon eta 10 emakume) eta 1 langabezian (1 gizon). 9 pertsona inaktiboetatik 3 erretiraturik zeuden, 5 ikasten zeuden eta 1 "bestelako inaktibo" gisa sailkaturik zeuden.

### Ekonomia jarduerak
2000. urtean Saint-Maurice udalerrian 6 nekazaritza-ustiategi zeuden, 840 hektarea erabiltzen.

## Gertuen dauden herriak
Diagrama honek gertuen dauden herriak erakusten ditu.
# Pseudanthias townsendi
Pseudanthias townsendi Pseudanthias generoko animalia da. Arrainen barruko Serranidae familian sailkatzen da.
# Casa Lucio
Casa Lucio, Espainiako Madril hiriburuan dagoen jatetxe bat da, Latina auzoko Cava Baja kalea. Bereziki bertan zerbitzatzen diren arrautza olioizartuengatik ospea du.
1974an Lucio Blázquez ostalari eta enpresaburuak ireki zuen. Jatetxea iraganean Mesón del Segoviano ostatua zegoen lekuan dago.
# Rhinogobius chiengmaiensis
Rhinogobius chiengmaiensis Rhinogobius generoko animalia da. Arrainen barruko Actinopterygii klasean sailkatzen da, Gobiidae familian.
# Koordenatu polar
Koordenatu polarrak bi dimentsiotako plano batean puntu bat angelu eta distantzia banarekin definitzen dituen koordenatu sistema da.
Zehatzago, planoko puntu oro bi koordenaturen bidez (r, θ) non r jatorrizko puntu edo polora dagoen distantzia den eta θ ardatz polarrarekin (Kartesiar koordenatuen x ardatzaren baliokidea) duen angelu positiboa da, erlojuaren orratzen kontrako norantzan neurturik. Distantziari koordenatu erradial edo erradio bektorea deritzo eta angeluari koordenatu angeluar edo angelu polar.
Koordenatu jatorrian, koordenatu erradialaren balioa 0 da eta angeluarena definitu gabea. Batzuetan, jatorriaren balioa, (0, 0°) balioarekin adierazten da.
# Mishna
Mishna (euskaraz: «errepika») juduen ahozko legeen bilduma da, hebrearren Bibliako legeen osagarria, Gemara iruzkinarekin batera, Talmud erlijio-liburua osatzen duena.
Bibliarekin batera, juduen bizitzaren eta pentsamenduaren oinarrizko liburua da. Lege-bilketa K.a. I. mendean hasi zen, eta Judah ha-Nasi jakitunak edo tannaimak burutu zuen K. o. III. mendearen hasieran. Ondoren, Palestinan eta Babilonian Mishnari buruzko bi iruzkin egin ziren, bi Gemara hain zuzen, eta ondorioz, bi Talmud liburu daude, Mishna bera, baina Gemara desberdina dutenak.
Mishna sei sail nagusitan banatua dago: Zera'im (Haziak) edo nekazaritzari buruzkoa, Mo'ed (Jaialdia) edo ospakizunei buruzkoa, Nashim (Emakumeak) edo ezkontzari buruzkoa, Neziqin (Kalteak) edo Zuzenbide Zibilari eta Penalari buruzkoa, Qodashim (Gauza Santuak) edo erlijio-zuzenbideari buruzkoa eta Tohorot (Garbikuntza) edo garbitasun-errituei buruzkoa.
Mishna hizkuntza askotara itzuli da, eta eragin handia izan du erlijio askotan.
# Nomada ceylonica
Nomada ceylonica erle espezie bat da, Nomada generoan eta Apidae familian.
# Fargo (filma)
Artikulu hau 1996ko filmari buruzkoa da; beste esanahietarako, ikus «Fargo (argipena)».
Fargo 1996an Joel Coen eta Ethan Coen anaiek zuzendu, ekoiztu eta idatzitako filma bat da. Protagonista nagusiak Frances McDormand, William H. Macy, Steve Buscemi, Harve Presnell eta Peter Stormare izan ziren. Filmak izenburua AEBko Ipar Dakota estatuko izen bereko Fargo hiriari zor dio, nahiz eta filmaren zati handiena Minnesota estatuan girotua egon.
Bestalde, filma zazpi Oscar Sarietarako izendatua egon zen, azkenik bi irabazi zituelarik: Jatorrizko gidoi onenaren Oscar Saria eta Emakumezko aktore onenaren Oscar saria (Frances McDormand). BAFTA saria ere irabazi zuen, bai eta Canneseko Zinemaldiko zuzendari onenaren saria ere. 2006an National Film Registre filma bildumaren barnean erregistratua izan zen.

## Argumentua
1987ko negua, Minneapolis. Jerry Lundegaard-ek (William H. Macy) dirua nola edo hala lortu beharrean da, horretarako bere emaztea bahitu eta Ipar Dakotako Fargo hirian harengatik erreskatea eskatuko duten bi gizon (Steve Buscemi eta Peter Stormare) kontratatuko ditu. Erreskatea Jerryren aitaginarrebari eskatuko diote, bere dirua edonor baino gehiago maite duen aberatsa (Harve Presnell). Helburua bahiketarengatik lortutako dirua Jerry eta bi bahitzaileen artean banatzearena da. Halere, gauzak ez zaizkie uste adina ongi aterako, tartean polizia bat eta bi pertsona hilik suetzatzen baitira. Marge Gunderson (Frances McDormand) kasu hau ikertu eta konpontzeko ardura duen polizia buruzagia da. Poliziak bere lana egin eta ikertzen dabilen einean, Jerryk arazo berriei aurre egin beharko die, tartean hark kontratatutako bahitzaileen mehatsuei aurre egitea.

## Aktoreak
- Frances McDormand: Marge Gunderson
- William H. Macy: Jerry Lundegaard
- Steve Buscemi: Carl Showalter
- Harve Presnell: Wade Gustafson
- Peter Stormare: Gaear Grimsrud
- John Carroll Lynch: Norm Gunderson
- Kristin Rudrüd: Jean Lundegaard
# Lygosoma albopunctata
Lygosoma albopunctata Lygosoma generoko animalia da. Narrastien barruko Scincidae familian sailkatuta dago.
# Hipposideros lylei
Hipposideros lylei Hipposideros generoko animalia da. Chiropteraren barruko Hipposideridae familian sailkatuta dago.
# Mundu Zaharra
Mundu Zaharra deritzona, europarrek Kristobal Kolonen bidaien aurretik ezagutzen zituzten lurraldeak dira, hau da, Asia, Afrika eta Europa (Eurafrasia), eta inguruko uharteak. Amerika aditzera ematen duen Mundu Berriaren kontrako izena da.
Garai hartako europarrek Asia eta Afrikaren barnealdea ezagutzen ez zuten arren, bere existentzia ezagutzen zen, Japonia eta Hegoafrikaraino. Honela, hauek ere Mundu Zahartzat hartzen dira. Australia eta Antartika, ez dira Mundu Zaharra, ezta Mundu Berria ere, Mundu Zahar eta Mundu Berri izenak, lurralde horiek aurkituak izan baino lehenagokoak baitira.
Biologiari dagokionez, Mundu Zaharreko bizidunak, Eurasia, Afrika eta Australasian aurkitutakoak dira, eta Mundu Berrikoak, Amerikan aurkitutakoak. Australasiak Mundu Zaharrean xede biologikoentzako duen kokapenak, eboluzioaren igaroan, espezieen sakabanaketaren eredu orokorra isladatzen du.
Mundu Zaharreko ardoak, mahatsa lantzen duten eskualde tradizionalei eta han ekoitzitako ardoei erreferentzia egiteko ere erabiltzen dira, Mundu Berriko ardoen oposizioz.
# Sasia abnormis
Sasia abnormis Sasia generoko animalia da. Hegaztien barruko Picidae familian sailkatua dago.
# Madrilgo Errege Jauregia
Madrilgo Errege Jauregia  edo Sortaldeko jauregia (gaztelaniaz Palacio Real de Madrid edo Palacio de Oriente) Espainiako Madril hiriburuan dagoen jauregia da. Berez Espainiako Erregearen egoitza ofiziala da.

## Kokalekua
Erdialdea barrutian dago, Sortaldeko plazan, hortik batzutan Sortaldeko jauregia izendapenaz deitua ere izatea. La Almudena katedralaren alboan dago.
- Ekialdeko ikuspegia.
- Eskailera nagusiak.
- Tronuaren aretoa.


## Historia
1738an Filipe V.a Espainiakoaren aginduz eta Filippo Juvara italiar arkitektoaren diseinuari jarraituz eraikitzen hasi zen. Hura hiltzean, Juan Bautista Sachetti herrikideari eraikuntza lanen ardura eman zitzaion. 1764ean amaitu eta Karlos III.a Espainiakoaren egoitza eta bizilekua bilakatu zen.

## Eraikina
Bere 135.000 m²-ko azalerarekin Europako jauregirik handiena da. 135000 km2 eta 3.418 gela azalera du, Europako errege-jauregi handiena da.
# Wittenbach
Wittenbach Suitzako udalerria da. Sankt Gallen kantonamenduan dago, Sankt Gallen barrutia barrutian. 2014an 9,691 biztanle zituen 12,22 kilometro koadrotan banatuta.

## Mugakideak
Honako udalerri hauekin egiten du muga:
# Blenniella caudolineata
Blenniella caudolineata Blenniella generoko animalia da. Arrainen barruko Actinopterygii klasean sailkatzen da, Blenniidae familian.
# Gila konderria (Arizona)
Gila konderria (ingelesez: Gila County) Arizonako konderri bat da, Ameriketako Estatu Batuetan. Hiriburua Globe da. 2010eko zentsuaren arabera 53.597 biztanle zituen, Gila kilometro koadroko azaleran.

## Geografia
Gila konderriak 12.420,1 kilometro koadro ditu. Horietatik 97,11 ura dira. Beste 12.322,99 lurra dira. Biztanleria dentsitatea 0,23 da.

## Demografia
2010eko zentsoan bizi ziren 53.597 pertsonetatik 44.886 txuriak edo hispanoak dira. Horietatik hispano edo latino kategorian 9.588 dira. 195 beltzak edo afroamerikarrak. 7.615 amerikar natiboak ziren eta 34 Hawaii edo Pazifikoko irletako natiboak. 256 asiarrak ziren. Bestelako arraza bat kategorian 38 biztanle daude. Bukatzeko euren burua arraza bat baino gehiagotan 573 pertsonek kokatzen zuten.
# Bony (Aisne)
{{subst:PANEMAE}} Aisne departamenduko Frantziako udalerria da, Frantzia Garaia eskualdean.
# Saint-Hilaire-le-Lierru
Saint-Hilaire-le-Lierru Frantziako udalerria da, Sarthe departamenduan dagoena, Loirerria eskualdean. 2013an 140 biztanle zituen.

## Demografia

### Biztanleria
2007an Saint-Hilaire-le-Lierru udalerrian erroldatutako biztanleak 140 ziren. Familiak 51 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 17 seme-alabarik gabeko familiak ziren eta 26 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza
2007an 68 etxebizitza zeuden, 52 familiaren etxebizitza nagusia ziren, 10 bigarren erresidentzia ziren eta 6 hutsik zeuden. Etxebizitza guzti hauek 68etxeak ziren. 52 etxebizitza nagusietatik 40 bere jabearen bizilekua ziren eta 12 alokairuan okupaturik zeuden; 5 etxek bi gela zituzten, 5 etxek hiru zituzten, 19 etxek lau zituzten eta 22 etxek bost zituzten. 39 etxek euren parking plaza propioa zuten azpian. 14 etxetan ibilgailu bat zegoen eta 32 etxetan bat baino gehiago zituzten.

### Biztanleria-piramidea
2009an sexu eta adinaren araberako biztanleria-piramidea hau zen:
| Gizonak | Adinak   | Emakumeak |
| ------- | -------- | --------- |
| 0       | 95 +     | 0         |
| 0       | 90-94    | 0         |
| 0       | 85-89    | 4         |
| 4       | 80-84    | 0         |
| 0       | 75-79    | 4         |
| 0       | 70-74    | 8         |
| 4       | 65-69    | 0         |
| 0       | 60-64    | 4         |
| 4       | 55-59    | 4         |
| 8       | 50-54    | 0         |
| 12      | 45-49    | 8         |
| 8       | 40-44    | 8         |
| 4       | 35-39    | 0         |
| 0       | 30-34    | 0         |
| 0       | 25-29    | 0         |
| 0       | 20-24    | 4         |
| 4       | 15-19    | 0         |
| 4       | 10-14    | 4         |
| 0       | 5-9      | 8         |
| 0       | 0tik 4ra | 0         |


## Ekonomia
2007an lan egiteko adina zuten pertsonak 85 ziren, horien artean 73 aktiboak ziren eta 12 inaktiboak ziren. 73 pertsona aktiboetatik 68 lanean zeuden (37 gizon eta 31 emakume) eta 5 langabezian zeuden (2 gizon eta 3 emakume). 12 pertsona inaktiboetatik 4 erretiraturik zeuden, 4 ikasten zeuden eta 4 "bestelako inaktibo" gisa sailkaturik zeuden.

### Diru sarrerak
2009an Saint-Hilaire-le-Lierru udalerrian 50 unitate fiskal zeuden, 133 pertsonek osaturik. Pertsona bakoitzeko diru-sarrera fiskalaren mediana urteko 15.331 euro zen.

### Ekonomia jarduerak
2007an zeuden 4 komertzioetatik, 1  eraikuntza enpresa zen, 1 ostalaritza eta jatetxe enpresa zen eta 2 zerbitzu enpresak ziren.
2009an norbanakoentzat zegoen zerbitzu bakarra zurgina zen.
2000. urtean Saint-Hilaire-le-Lierru udalerrian 9 nekazaritza-ustiategi zeuden, 415 hektarea erabiltzen.

## Gertuen dauden herriak
Diagrama honek gertuen dauden herriak erakusten ditu.
# Étienne-Denis Pasquier
Étienne-Denis Pasquier (Paris, 1767ko apirilaren 21a - ibidem., 1862ko uztailaren 5a) frantziar politikaria izan zen. Estatuko kontseilari eta Poliziako buruzagi izan zen Inperioaren garaian. Napoleon I.ak baroi izendatu zuen 1808an. Justiziako ministroa izan zen Richelieuren gobernuan (1817-1818), eta Kanpo Arazoetako ministro Decazes eta Richelieuren gobernuan. Frantziako kantziler izendatu zuen Luis-Filipe I.ak. 1848an, politika utzi zuen.
# Rocca di Cambio
Rocca di Cambio Italiako udalerri bat da. L'Aquilako probintzian kokatuta dago, Abruzzo eskualdean. 496 biztanle ditu, 27,62 kilometro koadroko azaleran banatuta.

## Mugakideak
Rocca di Cambiok honako udalerri hauekin egiten du muga:
Lucoli
Ocre
Rocca di Mezzo
L'Aquila
# 500eko hamarkada
500ko hamarkadak 500etik 509. urtera bitarteko iraupena du, biak barne.
| Hamarkadak: | 490koa - 500koa - 510koa                |
| Urteak:     | 500 501 502 503 504 505 506 507 508 509 |
# Stethojulis strigiventer
Stethojulis strigiventer Stethojulis generoko animalia da. Arrainen barruko Labridae familian sailkatzen da.

## Banaketa
Espezie hau Agulhasko itsaslasterran aurki daiteke.
# Biggers (Arkansas)
Biggers Ameriketako Estatu Batuetako inkorporatutako herri bat da. Randolph konderrian dago, Arkansas estatuan. 305 biztanle ditu, 2,6861 kilometro koadroko azaleran banatuta.
# Pteronotus macleayii
Pteronotus macleayii Pteronotus generoko animalia da. Chiropteraren barruko Mormoopidae familian sailkatuta dago.
# San Ignacio (Honduras)
San Ignacio Hondurasko Francisco Morazán departamenduko udalerri bat da. 333 km²ko azalera du eta 2013ko datuen arabera 8118 biztanle zituen.
# Haghpat monasterioa
Haghpat monasterioa (armenieraz: Հաղպատ) edo Haghpatavank (armenieraz: Հաղպատավանք) X. mendean fundatutako armeniar monasterio bat da, Lori probintzian kokatua.
1996ko ekainean, Unescok Gizateriaren Ondare izendatu zuen, "Haghpat eta Sanahin monasterioak" izenarekin.

## Ezaugarriak
Khosrovanux erreginak,
Axot III.a erregearen emazteak, eraikiarazi zuen 976 inguruan. Haranaren beste aldean dagoen Sanahin monasterioa garai bertsuan eraiki zen.
Multzoko eliza magusia Surb Nishan katedrala da, segur aski 976an eraikitzen hasia eta 991an Smbat erregeak amaitua. X. mendeko armeniar arkitekturaren adibide topikoa da, erdiko kupula alboko hormetako lau zutabe handitan bermatzen da. Absideko freskoan Pantokrator ageri da. Bizpairu zaharberritze minimoz gain, elizak jatorrizko itxura gorde du.
Beste hainbat eraikin ere badira bertan. Kupuladun eliza txiki bat dago, Surb Grigor (San Gregorio) izenekoa, 1005an eraikia. Jatorrizko elizari bi albo-kapera gehitu zitzaizkion: handiena XIII. mende hasierakoa eta txikiena, "Hamazasp etxea", 1257an eraikia. 1245an hiru solairuko ezkila-dorre independente bat eraiki zen. XIII. mendeko beste eraikin batzuk dira Surb Astvatsatsin kapera, scriptoriuma eta mugetatik kanpo dagoen jantoki handi bat.
Khatxkar bikain batzuk ere badaude XI-XIII. mendetakoak, monasterioaren mugen barruan zutik. Ezagunena "Amenaprkitx" ("Salbatore") da, zutik egon dena 1273tik.
- Haghpat monasterioko ezkila-dorrea.
- Eraikin multzoa
- Sabaia
- Barnealdea, khatxkar batzuk ikusgai
- Elizaren barnealdea
# Knoxville
Knoxville Ameriketako Estatu Batuetako hiria da, Tennessee estatuko Knox konderrikoa. Tennesseeko hirugarren hiri handiena da, Menfisen eta Nashville hiriburuaren atzetik. Knox konderriko egoitza administratiboa bertan dago, eta konderriko hiririk handiena ere bada. Hiriaren izena Henry Knox Estatu Batuetako lehenengo defentsa-idazkariaren omenez ipinitakoa da.
Hiria 1786. urtean sortu zuten. Tennessee estatuko lehenengo hiriburua izan zen Knoxville, hala izendatuta 1796. urtean, Tennessee Estatu Batuetan sartzea onartu zutenean. Hala ere, 1817. urtean hiriburua Murfreesboro hirira aldatu zuten.
Knoxvilleren goitizena Marmolaren Hiria da. Izan ere, XX. mendean hainbat marmol-meatze ustiatzen ziharduten, herrialdeko leku askotara banatzeko.
1930eko hamarkadan Barruko Arroparen Munduko Hiriburua ere esaten zitzaion Knoxvilleri, orduan hiriko hogei lantegi baino gehiagok ekoizpen horretan zihardutelako. 1950eko hamarkadan lantegiak ixten hasi ziren, eta ondorioz biztanleria %10 inguru murriztu zen.

## Historia
Knoxville dagoen eremuan lehenengoz Woodland tribua (oihandarrak) bizi izan zen, K.a. 1000. urte inguruan. Shawnee eta Creek tribuak ere bizi izan ziren inguruetan, baina ez da ia horien arkeologia-aztarnarik geratu.
XVIII. mendean, bertako indigena bakarrak Txerokiak ziren: lur-eremu hari ematen zioten izena "Shacomage" zen, Ke urdinaren lekua. Kolono europarrek nahiko erraz egin zuten aurrera lurralde honetan, Great Smoky Mountains (Mendi Ketsu Handiak) alderantz, baina gerora liskarrak eta borrokak izan ziren kolonoen eta indigenen artean.
Estatu Batuetako Gerra Zibileko zenbait bataila Knoxville inguruan izan ziren: 1863ko Sanders Fortekoa da ezagunena.
1933. urtean, krisialdi latza jasaten ari zirenean, Estatu Batuetako gobernuak Tennesseeko Autoritatearen buruzagitza Knoxvillen ipini zuen, lanpostuak sortzekotan.

## Klima
Hirian klima subtropikal hezea daukate: udan bero egiten du, eta eguraldi hezea daukate; neguan orokorrean hotza egiten du. Knoxvillen jaso duten tenperatura beroena 41 °C-koa da, eta hotzena -31 °C-koa.

## Ekonomia
Estatu Batuetako erdigunean eta bi autobide handiren ondoan kokatuta dagoenez, Knoxvillen industria eta diru-iturri asko dago.

## Hezkuntza: Unibertsitateak
Tennesseeko Unibertsitateko egoitza nagusia Knoxvillen dago; famatuak dira Vols deritzen bertako kirol-taldeak. Hirian badaude unibertsitate-egoitza gehiago ere:
- Fountainhead Teknologia Unibertsitatea
- ITT Technical Institute
- Johnson Unibertsitatea
- Knoxville Unibertsitatea
- Pellissippi Unibertsitatea
- Hegoaldeko Unibertsitatea
# Fermin Mundaka
Fermin Antonio Mundaka Maretxaga (gaztelaniaz: Fermín de Mundaca) (Bermeo, 1825eko urriaren 11 – Mérida, 1880) pirata, esploratzailea, mertzenarioa, esklabo-trafikatzailea, Mexikoko Quintana Roo estatuan dagoen Isla Mujeresen babesa hartu zuen. Bertan bere etxaldea, Hacienda Mundaca, eta hilobia, hutsik, gordetzen dira oraindik-orain.

## Biografia
Dirudienez arkitektura eta nabigazio ikasketak egin zituen. Mexiko aldean berari buruzko lehenengo informazioak esklabo-trafikoarekin daude lotuta; dirudienez maia herritarrak eta afrikarrak esklabo bezala Kubara eramaten zituen, hango sail handietan lan egiteko. Justiziarekin arazoak izan zituen eta 1855 inguruan Isla Mujeresen ezkutatu zen. Dena dela, Yucatángo gobernuarekin oso harreman onak omen zituen. Oso aberatsa zen eta uhartean "Vista Alegre" etxaldea sortu zuen, gaur egun Hacienda Mundaca bezala ezagututa. Bertan idazkun batzuk irakur zitezkeen: Nautíco y piloto, el fomentador Fermín Antonio de Mundaca y Marecheaga edo El árbol de Guernica. Estas obras las hizo el fomentador natural de la provincia de Vizcaya, de la villa de Bermeo. Ia uharte erdia erosi zuen, %40a, tartean lur emankorrenak. Oso ospe berezia zuen: antza denez beti zebilen lanean eta jendearekin oso harreman gutxi zituen. Uhartean ere eraikin desberdinak altxatu zituen, eskulturak eta lorategiak. Uharteko hilerrian ere bere izena duen hilobia dago baina hutsik: gaixotu zenean lagun batek Méridara eraman zuen eta han hil egin zen.

## Kondaira
Fermin Mundakarekin lotuta maitasunezko historia esaten da. Dirudienez, 1862an, gerra zibilak zirela eta, uhartean bertan babesa hartu zuen hamabost urteko neska eder bat ezagutu zuen, Martiniana Gómez Pantoja "La Trigueña" (Gari kolorekoa) Fermin baino gazteago zen beste gizon batekin maitemindu zen eta Mundaka bakardadean gelditu zen. Haren oroimenez, hilerrian bere hilobi propioa egin zuenean, hitz hauek jarri zituen: Como usted es, era. Pues soy, usted será.
Uhartean Mundakari buruzko kondairak kontatzen dira, esaterako haren etxaldean ezkutatzen den altxorrarena. Urtean behin uhartearen haurrak hori bilatzeko biltzen dira. La Trigueñari, bestetik, herrian, eskultura bat eskaini diote,

## Galeria
- Hacienda Mundakaren erorkinak.
- Hacienda Mundakaren eraikin nagusia.
- Hacienda Mundakaren putzu bat.
- Fermin Mundakaren hilobia hilerrian. Hutsik dago.
- Piraten ikurra hilobian.


## Kanpo loturak
- (Gaztelaniaz):El Paísen artikulua, 2003-X-19.
- (Gaztelaniaz):Fidel Villanueva Madridek prestatutako biografia.
- (Ingelesez):Hacienda Mundacari buruzko bideoa You Tuben.

- Datuak: Q8961240
# Masaomi Nakano
Masaomi Nakano (japonieraz: 中野 雅臣, 1996ko apirilaren 9a - ) Japoniako futbolaria da.
Hainbat futbol taldetan jokatu du, esaterako Tokyo Verdy.
# Rhynchospiza strigiceps
Rhynchospiza strigiceps Rhynchospiza generoko animalia da. Hegaztien barruko Emberizidae familian sailkatua dago.
# Araruna (Paraíba)
Araruna Brasilgo udalerri bat da, Paraíba estatuan kokatua. 17.189 biztanle ditu 241,302 km²ko eremuan.
# Sigurd II.a Norvegiakoa
Sigurd Haraldsson (antzinako eskandinavieraz: Sigurðr Haraldsson; 1133 – Bergen, 1155eko ekainaren 10a), edo Sigurd II.a edo Sigurd Munn (Sigurd Ahoa) Norvegiako erregea izan zen 1136tik hil zen arte.
Harald Gille erregearen eta Thora Guttormsdotterren semea izan zen. 1136an bere aita hil ondoren errege izendatu zuten eta Inge eta Magnus anaiekin batera gobernatu zuen. Sigurd Slembe eta Magnus IV.a erregegaien aurka borrokatu zuten, 1139an garaitu zituztenak.
Ondoren, bakealdi bat izan zen, eta norvegiar nobleziak herrialdeko gobernuan lagundu zuen erregeen adin txikitasunean. Magnus laster hil zen eta 1142an Eystein izeneko beste anaia bat etorri zen Eskoziatik eta errege ere izendatu zuten.
1152an Nicolas Breakspear aita santuaren ordezkaria iritsi zen Norvegiara eta Nidarosko artzapezpikutza sortu zuen.
Hiru anaiak hazi zirenean, elkarren arteko liskarrak hasi ziren. 1155ean Bergenen bildu ziren bakea lortzen saiatzeko. Ingek Sigurd eta Eystein salatu zituen tronua kentzen saiatzeagatik. Ekainaren 10an, Ingek Sigurd zegoen etxea erasotzeko eta hiltzeko agindu zuen. Horrela hasi zen Norvegiako gerra zibilaren bigarren fasea, 1208ra arte iraun zuena.
# Corythoichthys flavofasciatus
Corythoichthys flavofasciatus Corythoichthys generoko animalia da. Arrainen barruko Syngnathidae familian sailkatzen da.

## Banaketa
Espezie hau Agulhasko itsaslasterran aurki daiteke.
# Santa Rosa Guachipilín
Santa Rosa Guachipilín El Salvadorko Santa Ana departamenduko udalerri bat da. 2007ko erroldaren arabera 4930 biztanle zituen.
# Saraleginea etxea
Saraleginea Lapurdiko Getaria udalerrian dagoen etxe eta museo bat da.

## Kokalekua
Herrigunean dago, De Gaulle Jeneralaren etorbidearen 165. zenbakian.

## Historia
1908an François-Joseph Cazalis arkitektoak Jaques-Hippolyte Lesca izeneko indianoaren eskaeraz eraikia izan zen.

## Eraikina
Euskal estiloko arkitektura estilokoa da. Behe-solairuan Getariako museoa dago.

## Museoa
Museoan Georges Clément de Swiecinski eskultorearen dohaintza ikusgai dago, hainbat eskultura, margolan eta zeramikez osatua. Saraleginea etxearen parkean Claude Viseux, Christiane Giraud eta Michel Duboscq eskultoreen eskulturak ere ikusgai daude.
- Lamina (Michel Duboscq)
- Galtzagorri (Michel Duboscq)
- Galtzagorri (Michel Duboscq)
- Zutabe Osfera (Claude Viseux)
- Claude Viseux-en eskulturak
# Glasow
Glasow Alemaniako udalerri bat da, Mecklenburg-Aurrepomerania estatuan. Azken zentsuaren arabera 148 biztanle zituen, 15,59 kilometro koadroko azaleran..
# Daniel Irujo
Daniel Irujo Urra (Lizarra, 1864ko apirilaren 10a - ib., 1911ko otsailaren 11a) nafar abokatu abertzalea izan zen. Manuel Irujo Ollo politikari jeltzalearen aita ere bazen.
Sabin Aranarekin batera ikasi zuen Urduñako jesuiten ikastetxean eta Zuzenbide-ikasketak Deustuko unibertsitatean egin zituen. Sabin Aranaren jarraitzailea izan zen eta, Gamazadaren garaian, Bizkaiko politikariak Nafarroan barrena egin zuen bidaia antolatu zuen. Sabin Aranaren abokatua izan zen 1895 eta 1902. urteetako auzietan. Deustuko unibertsitateko irakaslea izan zen eta Notable defensa del fundador del Partido Nacionalista Vasco, don Sabino de Arana Goiri liburuxka (Buenos Airesen argitaratua, 1913an) eta Historia de la legislación vasca (Bilbon argitaratua, 1932an) liburua idatzi zituen.
# Per Fly
Per Fly Plejdrup (Skive, Danimarka, 1960ko urtarrilaren 14a) Danimarkako zinema zuzendaria da, oro har Per Fly izenarekin ezaguna. Danimarkako telebistan emititutako film eta telebista saio ugari egin ditu. Per Flyk jasotako sarien artean 2005eko Printze Koroaren Bikotearen Kultura Saria dago.

## Bizitza
Fly Danimarkako Zinema Eskola Nazionalean lizentziatu zen 1993an. 2000. urtean debutatu zuen Bænken film luzearekin, eta Kajen istorioa kontatzen zuen, bizitzak alkoholismo larria izatera eraman duen gizona. Filma hau Danimarkako trilogia izango zenaren lehen atala izan zen, Danimarkako klase baxu, altu eta ertaineko egoerak eta pertsonaiak irudikatzen zituen ordena horretan. Prop og Berta stop-motion animaziozko filmak (Prop eta Berta, 2001) Bænkeni jarraitu zion, baina ez zen trilogiaren parte izan. Trilogiak Arvenekin jarraitu zuen ( The Inheritance, 2003) goi klasea eta Drabetekin klase ertaina (Manslaughter, 2005) irudikatuz.
2007an Danmarks Radio Danimarkako telebistan emititutako Forestillinger izeneko seriea filmatu zuen. Denbora-tarte berdinean oinarritzen da, sei pertsona desberdinen ikuspegitik. Forestillinger hitzaren esanahia anbiguoa da daniar hizkuntzan, eta "kontzepzioak" edo ("norberari buruzko kontzepzioak") eta "antzezlanak" edo "ikuskizunak" antzerki zentzuan aipa daitezke. "Performances" izenburua zuen ingelesez azpititulatutako DVD bertsiorako.
Prop og Berta izan ezik, Per Flyren filmografiaren izaera jende arruntaren bizitzan oinarritzen da, errealismo sozialaren ildotik. Bere filmek pertsonaiak bizi dituzten baldintzak aztertzen dituzte eta hartzen dituzten aukerak balioztatzen edo azaltzen ahalegintzen dira parte hartzen duten pertsonaien irudi psikologiko eta sozial zehatz baten bidez.

## Bizitza pertsonala
Charlotte Fich Danimarkako aktorearekin ezkonduta dago. Bi seme dituzte elkarrekin, Anton eta Aksel.

## Filmografia
- Kalder Kathrine! (1994, film laburra)
- Bænken (2000)
- Prop og Berta (2001)
- Arven (2003)
- Drabet (2005)
- Antichrist (2009) – gidoi aholkularia
- The Woman That Dreamed About a Man (2010)
- Monica Z (2013)
- Follow the Money[1] (2016)
- Backstabbing for Beginners (2017)


## Sariak
- 2001: Bodil Saria film onenari, Bænken[2]
- 2005: Nordic Council Film Prize, Drabet
- 2005: Crown Prince Couple's Culture Prize
- 2006: Bodil Saria film onenari, Drabet[2]
# Korronte-dentsitate
Elektromagnetismoan, korronte-dentsitatea  gainazal unitate bakoitzeko korronte elektrikoaren unitateak dituen magnitude bektoriala da, hau da, area unitate bakoitzeko intentsitatea. 
Matematikoki, korrontea eta korronte-dentsitatea honako erlazioa dute:
{\displaystyle I=\int _{S}\mathbf {j} \cdot d\mathbf {S} \,}
# Ferroskutterudita
Ferroskutterudita sulfuro motako minerala da eta skutterudite subtaldearen kidea da. 

## Ezaugarriak
Ferroskutterudita sulfuro mineralaren formula kimikoa hau da: {\displaystyle {\ce {(Fe,Co)As3}}}. Sistema monoklinikoaren arabera sortzen ditu kristalak.
# Électricité de France
Électricité de France (EDF) Frantziako argindar ekoizle, hornitzaile eta banatzailea da. Sozietate anonimo gisa eratua da eta haren kapitalaren % 80 estatuarena da. Estatuko zein Europar Batasuneko argindar ekoizle eta hornitzaile nagusia da eta egoitza soziala Parisen dago.
2017an, irabazi gehien zituzten munduko argindar konpainien artean 3. postuan zegoen, eta 34.28 miliar euroko kapitala zuen 2018an.
2022an, Emmanuel Macron presidente neoliberalaren garaietan, EDF sozietatea erabat publiko bihurtzeko asmoa iragarri zen, nazionalizatu egin zen. Urte horretan % 84ko jabetza zuen estatuak baina % 100 eskuratu nahi zuen. Enpresa estatuarentzat oinarri-oinarrizko zerbitzuak eskaintzen zituen, baina finantza arloko kontuek erakusten zuten alde batetik mozkinak deklaratzen bazituzten ere, bestetik zor oso handia metatu zutela.

## Historia
Électricité de France enpresa publiko gisa sortu zen 1946ko apirilaren 8an, alemaniarren okupazioa bukatu eta bi urtera, Frantziako Nazio Biltzarrak argindarraren eta gasaren nazionalizazioaren aldeko 46-628 legea onartu zuelarik aldeko 491 botorekin (PC, SFIO, MRP, Radicaux, UDSR) eta kontrako 59 botorekin (Parti républicain de la liberté, Républicains indépendants eta eskuineko hainbat alderdi). Lege proiektua Marcel Paul industria ekoizpenaren ministroak bultzatu zuen, gerla garaian Erresistentziaren Nazio Kontseiluak (frantsesez, Conseil national de la Résistance) egin proposamenetan oinarriturik. Lege horren ondorioz 1450 argindar ekoizle, hornitzaile eta banatzaile entrepresen jabetza nazionalizatu zen.
1996tik landa, Europar Batasunak sektore elektrikoaren liberalizazioa bultzatu zuen eta frantses estatuak 2000 eta 2004 artean EDFen estatus juridikoa aldatu zuen, enpresa burtsan kotizatuz. Gaur egun, EDF sozietate anonimoa da, nahiz estatuak akzioen % 80 atxiki.

## Jarduera
EDFk argindarra ekoizten du, energia berriztagarri zein ez berriztagarriak baliatuz, Frantzian zein mundu osoan. Batez ere energia nuklearra baliatzen du argindarraren sortzeko (2017 bukaerako datuak):
- nuklearra: % 77;
- hidraulikoa eta beste energia berriztagarriak: % 10;
- gasa: % 8;
- gasa ez beste termikoak: % 5;

2017 bukaeran EDF taldearen instalatutako indarraren banaketa mundu mailan:
- nuklearra: 73 GW
- hidraulikoa eta beste energia berriztagarriak: 30,9 GW
- termikoa: 25,4 GW
- orotara: 129,3 GW

Argindarra ekoizteaz gain, hornikuntza lanak ere egiten ditu.
# Jackson (Missouri)
Jackson Missourieko hiri bat da. Cape Girardeau konderrian kokatua dago. 2010ean 13.758 biztanle zituen, 28,34 kilometro koadrotan banatuta.
# North Ronaldsay
North Ronaldsay (Eskoziako gaeleraz: Rinneansaigh; antzinako eskandinavieraz: Rínansey) Eskoziako Orkadak uhartediko uharte bat da.
# Boecillo
Boecillo Valladolideko udalerria da, Tierra de Pinares eskualdean dagoena.
2009ko urtarrilaren 1eko erroldaren arabera 3.538 biztanle zituen.
# Santa Branca
Santa Branca Brasilgo udalerri bat da, São Pauloko estatuan kokatua. 13.975 biztanle ditu 272,238 km²ko eremuan.